《寿安南国王》
元代·黎崱

明河秋露照华篸，天雨仙花优钵昙。恩重鹏程转溟北，丹成鸡犬在安南。

长生籍内千秋八，善乐堂中七月三。白发门徒珍重意，流霞拍手借春酣。

作者简介：元安南国人，字景高，号东山。世居爱州。九岁试童科，为侍郎，佐净海军节度使陈键幕。从键降元。官至佥归化路宣抚司事。有《安南志略》。